How Sweet Mithila !
 दरभंगा : मारीशस केर पूर्व उप प्रधानमंत्री डा. हरीश बुद्धूक पत्नी डा. सरिता बुद्धू जखन श्यामा मंदिर परिसरमे मंगलदिन भोरे कुहेसक बीच पहुंचली तऽ हुनका एहन शांति भेटलनजे ओ ओतय पलथी मारि कऽ बैसि गेली। विदेश सऽ आएल VIP महिला केँ धुनी रमाकऽ बैसल देखि पूजा लेल आएल लोक सभ उत्साहित भऽ हुनक संग बैसि गेलनि। फेर तऽ डा. सरिता श्यामा रंगमे बहैत चलि गेली। बाबा पुकारे बाबा नाही बोलत हो. . जखन ओ अप्पनी मीठगर आवाजमे गीत गेनाए शुरू केलनि तऽ एहिके दर्दमे बहुतो लोकक आंखि झुकि गेलन। श्यामा परिसरक एक-एक कोन केँ देखैत हुनक आंखि चमक गेल। एकरा बाद रामबाग परिसरक कंकाली मंदिरमे सेहो हुनका बड्ड शांति भेटलन। हुनका संग जिला प्रशासनक प्रतिनिधि राम बुझावन यादव रमाकर चलि रहल छला जे मंदिरक बारेमे बेसी जनतब दऽ रहल छला। कामेश्वर सिंह दरभंगा संस्कृत विविक ऐतिहासिक दरबार हॉलमे प्रवेश करैत डा. सरिता मुग्ध भऽ गेली। मिथिलाक प्राचीन कलाक अद्भुत नमूना केँ देखि हुनका मुंह सऽ निकल पड़ल हाउ स्वीट मिथिला! एकरा बाद संपूर्ण कामेश्वर परिसरक घूमैत कबड़ाघाट स्थित मिथिला स्नातकोत्तर संस्कृत शोध संस्थान लग नदीक कछेरक मनोरम दृश्य आ ओतय शोधमे लागल छात्र केँ देखि डा. सरिता मानलनि जे मिथिला केँ ओहिना बुद्धिजीवीक खजाना नहि कहल जाइत अछि। डा. नागेंद्र झा स्टेडियममे LNMU केँ सांस्कृतिक समन्वयक डा. अजय नाथ झा मिथिला दर्पण पोथीक संग मखान दऽ हुनक स्वागत केलनि। 